Italia (skakaonica)

Skakaonica "Italia" (ita. Trampolino Olimpico "Italia") jeste skijaška skakaonica u Cortini d'Ampezzo. Na njoj su održana takmičenja u skijaškim skokovima i skakački dio nordijske kombinacije na ZOI 1956. Kombinatorci su skakali s kraćim zaletom kako bi prosječna dužina skokova bila između 60 i 70 m, dok su najviša zaletišta omogućavala dužine između 70 i 80 m. Na ZOI 1956. skakaonica je imala sigurnosni limit od 14,5 m nakon kritične tačke na 72 m (prijelaz iz doskočne padine u zonu isteka počinjao je na 86,5 m). Među raznim takmičenjima koja su ovdje održana, počevši od SP-a 1927, bila je i inauguracija Svjetskog kupa u skijaškim skokovima 1979. Skakaonica je 1990. izgubila FIS-ov certifikat i otad se ne koristi. U svoje vrijeme smatrana je jednom od najinovativnijih skakaonica, a i danas se smatra jednom od arhitektonski najljepših. Stadion prima 40.000 gledalaca, a dodatnih 10.000 može stati na tribine koje se nalaze s obiju strana skakaonice. Ova skakaonica vidi se i u jednoj sceni iz filma o Jamesu Bondu, Samo za tvoje oči (1981). U blizini ove skakaonice nalaze se i 3 manje: K-55, K-32 i K-20. Samo K-55 ima vještačku podlogu. Historija Skakaonica je svoj vijek počela 1923. na udaljenosti od 2,5 km od Cortine kao skakaonica "Franchetti". Te je godine sportski klub "Dolomiti", zahvaljujući donaciji barona Carla Franchettija i vlasnikâ hotelâ u Cortini, sagradio prvu skakaonicu sa skromnom drvenom platformom za zaletište koja je omogućavala skokove od oko 40 m. Hronologija: 1923 - sagrađena prva skakaonica sa skromnom drvenom platformom za zaletište 1924 - skijaši-skakači iz Innsbrucka, Greising i Schatz, postavili prvi rekord skakaonice (42 m) 1926 - prve izmjene na skakaonici s ciljem produženja skokova na 52 m; novi rekord skakaonice postavio Šveđanin Tore Edman (54 m) 1927 - prvo svjetsko prvenstvo u Cortini 1939 - skakaonica potpuno demolirana zbog novih tehničkih zahtjeva FIS-a za SP 1941. 1940 - nova konstrukcija sa zaletištem dužine 48 m, koje je omogućavalo skokove od 75 m; novi objekt nazvan je "Italia" 1941 - Svjetsko prvenstvo; prvi rekorder nove skakaonice postao Sepp Weiler iz Njemačke (76 m) 1952 - posljednji rekord nove skakaonice postavio Ossi Laaksonen iz Finske (78 m) 1955 - ponovo potpuno demolirana i nanovo izgrađena iste godine zbog novih tehničkih zahtjeva FIS-a za ZOI 1956. 1956 - na VII zimskim olimpijskim igrama viđena je najmodernija skakaonica tog perioda; rekord skakaonice postavio Finac Antti Hyvärinen (84 m) 1979 - prvo takmičenje u sklopu novoformiranog Svjetskog kupa (takmičenja ponovo održana 1981, 1982, 1984. i 1985) 1981 - posljednji rekord "Italije" postavio Roger Ruud iz Norveške (92 m) 1990 - "Italia" gubi FIS-ov certifikat zbog finansijskih ograničenja Međunarodna takmičenja Ovo su rezultati svih međunarodnih takmičenja održanih na ovoj skakaonici pod okriljem FIS-a: Reference Vanjski linkovi "Italia" na skisprungschanzen.com (en) (de) (pl) Službeni izvještaj sa ZOI 1956 Arhivirano 28. 8. 2008. na Wayback Machine, str. 137–155 (en) (it) Informacije o stadionu (en)